Kim Rune Hansen

Kim Rune Hansen (født 8. juni 1988 i Hamar) er en norsk snøbrettkjører og jibber. Hansen gikk på snøbrettlinja ved NTG Geilo og kjører for Trysilgutten samt for det norske seniorlandslaget i snøbrett. Han var også en del av stuntkjørerne i snøbrettfilmen Switch fra 2007.

Han har flere gode seniorplasseringer internasjonalt, for eksempel seier i «Big Air» under verdenscupen i snøbrett, som ble avholdt den 14. mars 2008 i Chiesa in Valmalenco i Italia. Sammenlagt endte han opp på en femteplass i Big Air under verdenscupen 2007–2008 med totalt 1399 poeng. Han har også en fjerdeplass fra The Arctic Challenge i 2007, og VM-sølv fra VM i snowboard 2012.

 Resultater og meritter 
2012
 Sølv i quarterpipe ved VM i snowboard 2012

2009:
 Syvendeplass i Big Air, FIS verdenscup i Quebec.
 Syvendeplass i O'Neill Evolution SS.

2008:
 Norgesmester i Big Air.
 Vinner i Big Air, FIS verdenscup i Italia.
 Vinner O'Neill Evolution, QP, 6 str, TTR.
 Tiendeplass i US Open pipe.
 Åttendeplass i Air & style i Innsbruck. 2007:
 Fjerdeplass i The Arctic Challenge.
 Tredjeplass i junior-VM.
 Vinner av Helly Hansen International.
 Andreplass i Norgesmesterskapet.
2006:
 Andreplass i Hemsedal Open.
 Niendeplass i junior-VM i Big Air.
 Femteplass i Norgesmesterskapet SS.

 Referanser 

 Eksterne lenker 

 Kimrunehansen.com – Personlige nettsider
 Burton.com – Profilen til Kim Rune Hansen hos Burton
 Snowboardforbundet.no – Hansens profil hos Snowboardforbundet

Kategori:Norske snøbrettkjørere
Kategori:Personer fra Hamar kommune
Kategori:Fødsler i 1988